Jake White trek Nollis Marais nader | Netwerk24
Deur Cobus Claassen 27 Mei 2020 08:38
Nollis Marais is terug uit die Bulle se rugbywoestyn. Foto: Gallo Images
Jake White, die Bulle se direkteur van afrigting, het besluit om Marais, wat in 2017 die trekpas as hoofafrigter gekry het, in sy afrigtingspan te betrek.
LEES OOK: Jake en Bulle: Wenplan of koop en hoop?
Marais, sedertdien aan die stuur van die unie se junior spanne, word in 'n nuwe rol, die van afbreekpunt-spesialis, ontplooi.
Die voormalige Leeus-hulpafrigter Joey Mongalo neem, soos verwag, by Pine Pienaar oor as die span se nuwe verdedigings-afrigter.
Pienaar word die Bulle se nuwe tegniese adviseur, terwyl Chris Rossouw aanbly as agterlyn-breier.
Met Russell Winter wat verlede week as die nuwe afrigter van die voorspelers onthul is, het die Blou Bulle Maatskappy (BBM) bevestig dat Daan Human vrygestel word om hom heeltyds by die Springbokke aan te sluit.